MOLITVA SLUGE BOŽJEGA 
NADBISKUPA JOSIPA STADLERA 


Poštivam te svim srcem, presveta Djevice, 
nada sve svece i anđele nebeske, 
kano kćerku vječnoga Oca, 

i prikazujem ti svoju dušu 
sa svim njezinim silama. 


Zdravo Marijo ... 


Poštivam te svim srcem, presveta Djevice, 
nada sve svece i anđele nebeske, 
kano Majku jedinorođenoga Sina, 

prikazujem ti svoje tijelo 
sa svim njegovim čuvstvima. 


Zdravo Marijo ... 


Poštivam te svim srcem, presveta Djevice, 
nada sve svece i anđele nebeske, 
kano ljubeznu zaručnicu Duha Svetoga, 
i prikazujem ti svoje srce 
sa svim njegovim nagnućima 
moleći te da mi od Presvetog Trojstva 
isprosiš milosti koje su mi nužne 
za moje spasenje. 


Zdravo Marijo ... 

Sluga Božji Josip Stadler, 
vrhbosanski nadbiskup i 
utemeljitelj Družbe sestara 
Služavki Maloga Isusa 


Rođen je u Slavonskome Brodu 24. 
siječnja 1843. u skromnoj obrtničkoj 
obitelji Đure i Marije, rođene Balošić. U 
jedanaestoj je godini ostao bez oca i 
majke te je za nj skrb preuzela dobra 
brodska obitelj Oršić. Školovanje poči- 
nje u rodnome gradu, nastavlja ga u na- 
dbiskupskome sirotištu u Požegi i 
Zagrebu, gdje je polazio gimnaziju, i u 
Rimu, gdje jena Papinskome sveučilištu 
Gregorijani postao prvo doktor filozo- 
fije, a potom i doktor teologije. 

Za svećenika je zaređen 1868. u 
Rimu, nakon čega se vratio u Zagreb, gdje 
je postao gimnazijski profesor u Sjeme- 
ništu, a kasnije i sveučilišni profesor na 
Katoličkome bogoslovnom fakultetu. 

Papa Lav XIII. imenovao ga je 1881. 
vrhbosanskim nadbiskupom obnovljeno- 
ga biskupskog sjedišta u Sarajevu. Apost- 
olskim žarom u Bosni razvija vrlo živu 
djelatnost na vjerskome, prosvjetnom, 
kulturnom i nacionalnom polju. U Saraje- 
vu je sagradio vrhbosansku prvostolnicu, 


bogoslovno sjemenište s crkvom sv. Ćirila 
i Metoda, kaptol i nadbiskupski dvor. U 
Travniku je podigao sjemenište i gimna- 
ziju. Istodobno je diljem nadbiskupije dao 
sagraditi više crkava i ženskih samostana. 
O njemu se s pravom može reći da je pre- 
poroditelj i duhovni obnovitelj Bosne. 

Utemeljio je Družbu sestara Slu- 
žavki Maloga Isusa sa svrhom da vodi 
skrb za siromašnu i napuštenu djecu, za 
starije osobe i za siromahe uopće. 

Istaknuo se dobrotvornim radom u 
okviru kojega je u Sarajevu osnovao si- 
rotišta “Betlehem" i “Egipat" za djecu i 
ubožnicu za starice. Za narod je bio 
“otac sirotinje". Živio je sveto i isticao se 
brojnim krjepostima. Bio je iskreno po- 
božan i revno je molio. Posebno je što- 
vao Presveto Srce Isusovo, kojemu je 
posvetio i svoju nadbiskupiju. Bio je ta- 
kođer veliki štovatelj Blažene Djevice 
Marije i svetoga Josipa. 

Umro je u Sarajevu u 76. godini života 
na svetkovinu Bezgrješnoga Začeća 8. 
prosinca 1918. Tijelo mu počiva u sara- 
jevskoj katedrali, u grobu na kojemu su 
molili papa sv. Ivan Pavao Il. (12. 4. 1997.) 
i papa Franjo (6. 6. 2015. ). Crkveni po- 
stupak za njegovo proglašenje svetim 
počeo je u Sarajevu 20. lipnja 2002. 


